Danas ću vam predstaviti
tri primera kultnog dizajna,
i ima savršenog smisla
da to ja uradim
zato što sam diplomirao književnost.
(Smeh)
Takođe sam i poznata
manja televizijska ličnost
i strastveni kolekcionar
kataloga "Design Within Reach",
tako da poprilično dobro znam
sve što treba da se zna.
Siguran sam da
prepoznajete ovu zgradu,
mnogi od vas su je verovatno videli
kada ste prizemljavali svoje privatne cepeline
na Međunarodnom aerodromu u Los Anđelesu
tokom poslednjih par dana.
Poznata je kao "Tematska zgrada";
tako se naziva s razlozima
koji su još uvek veoma nejasni.
Verovatno je
u Los Anđelesu najbolji primer
drevne vanzemaljske arhitekture.
Prvi put je otkopana 1961. godine
dok su gradili Međunarodni aerodrom u Los Anđelesu,
međutim naučnici veruju
da potiče iz 2000. godine
pre opšte ere,
kada su je koristili,
kao prometnu transdimenzionalnu svemirsku luku,
drevni astronauti
koji su prvi naselili ovu planetu
i podigli našu vrstu
iz divljaštva tako što su nam dali
dar pisanog jezika,
tehnologiju
i dar restorana koji se okreće.
Veruje se da je to bila
zamena za starije svemirske luke,
koje su se nalazile, naravno, kod Stounhendža
i smatrala se
popriličnim napretkom
zbog preglednog dizajna,
manjka druida koji su džabalebarili sve vreme
i očigledno, zbog mnogo boljeg
pristupa parkingu.
Kada je otkrivena,
najavila je novu eru
unapređenog, arhaično futurističkog dizajna
zvanog Gugi,
koji je greškom postao sinonim
za eru mlaznjaka.
Naposletku, drevni astronauti koji su ga koristili
nisu putovali mlaznjacima veoma često,
više su voleli da putuju pernatim zmijama
koje se napajaju kristalnim lobanjama.
(Aplauz)
(Muzika)
Ah da, sto.
Koristimo ih svaki dan.
A na njemu,
sočni salif.
Ovo je dizajn Filipa Starka,
koji je, verujem, u publici ovog trenutka.
Vidi se da je ovo dizajn Starka
po njegovoj preciznosti, razigranosti
inovaciji
i nagoveštavanju neposrednog nasilja.
(Smeh)
To je dizajn koji izaziva vašu intuiciju -
nije ono što mislite da jeste na prvi pogled.
Nije viljuška dizajnirana
da zgrabi tri predjela odjednom,
što bi bilo korisno u predvorju,
rekao bih.
Uprkos očiglednom
uticaju drevnih astronauta
i tronožnom izgledu iz svemirskog doba,
nije dizajnirano
kao nešto što bi vam se nakačilo na mozak
i posisalo misli.
Zapravo je sokovnik za voće,
i kada to kažem,
nikad više ga nećete videti kao nešto drugo.
Takođe nije spomenik dizajnu,
spomenik je korisnosti dizajna.
Možete ga odneti kući,
za razliku od "Tematske zgrade",
koja će zauvek ostati gde jeste.
Ovo je dostupno
i može da ode kući sa vama
i kao takvo može da stoji
na vašem kuhinjskom pultu -
ne može da vam stane u fioke.
Verujte mi, saznao sam to na teži način -
i može da vam pretvori kuhinjski pult
u spomenik dizajnu.
Ima samo jedna stvar,
ako imate jedan ovakav kod kuće,
dozvolite da vam kažem za jednu opciju koju možda niste znali.
Kada zaspite,
ovaj aparat oživi
i šeta vašom kućom,
gleda vašu poštu
i posmatra vas dok spavate.
(Aplauz)
U redu, šta je ovo?
Nemam pojma. Ne znam šta je to.
Izgleda užasno. Da li je to maleni rešo?
Ne razumem.
Da li neko zna? Či?
To je... Ajfon. Ajfon.
A da, tako je, sećam se toga,
u dobra, stara vremena, njima sam
popločao celo kupatilo.
Ne, imam ajfon. Naravno da ga imam.
Evo ga moj ljubljeni ajfon.
Radim toliko stvari na ovom malenom uređaju.
Volim da sa njega čitam knjige.
Štaviše, volim da preko njega kupujem knjige
za koje se nikad ne osećam loše jer ih nisam pročitao
jer se nalaze ovde i nikad ne moram ponovo da ih vidim
i to je savršeno.
Svakog dana ga koristim
da izmerim koliko je težak vo,
na primer.
Priznajem da na njemu ponekad
obavim i neki
telefonski razgovor.
A ipak stalno zaboravljam na njega.
Ovo je dizajn koji,
kada ga jednom vidite,
zaboravite na njega.
Lako je zaboraviti uzdahe
koji su se javili 2007. kada ste prvi put
dotakli ovu stvar jer je tako brzo
postala rasprostranjena
i zato što smo tako brzo
usvojili ove gestove
i učinili ga produžetkom svog života.
Za razliku od "Tematske zgrade",
ovo nije vanzemaljska tehnologija.
Ili je bolje da kažem,
ova stvar je uzela tehnologiju
koja je za većinu drugih ljudi na svetu
još uvek vanzemaljska,
za razliku od ljudi u ovoj prostoriji,
i načinila je takvom da odmah imate osećaj
intimnosti i poznatosti.
I za razliku od sočnog salifa,
ne postoji pretnja
da će se zakačiti za vaš mozak,
zapravo, on se samo
kači na vaš mozak.
(Smeh)
A niste ni primetili da se to desilo.
Eto ga. Zovem se Džon Hodžman.
Upravo sam objasnio dizajn.
Hvala vam mnogo.
(Aplauz)